armvectores/hy_wikipedia_2023 huggingface dataset:
Կոլգա (գյուղ, Կեինա շրջան)

Անվան այլ կիրառումների համար տե՛ս՝ ԿոլգաԿոլգա (էստ․՝ Kolga), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրակուուբա

Պրակուուբա (պորտ.՝ Pracuuba) համայնք Բրազիլիայում Ամապա նահանգի կազմում։ Գտնվում է Ամապա մարզի հարավում։ Մտնում է Ամապա գավառի կազմի մեջ։ Բնակչությունը կազմում է 2553 մարդ (2003 թվականի տվյալներով)։
Վերելակ

Վերելակ, ընդհատ գործողության ստացիոնար վերահան, որի խցիկը կամ պլատֆորմը շարժվում են ուղղաձիգ՛ բոլոր կողմերից ցանկապատված հորանում տեղադրված կոշտ ուղղորդիչներով։ Տարբերում են 320-2400 կիլոգրամ բեռնունակությամբ մարդատար (սովորական, արագընթաց, հիվանդանոցային) և մինչև 10 տոնա բեռնունակությամբ բեռնատար (ընդհանուր նշանակման և հատուկ) վերելակներ։ Մարդատար վերելակի սխեման է՝

մեքենայական խուց,
կարապիկ,
աշխատանքային ճոպաններ,
կախոց,
որսիչներ,
խցիկ,
կողմնատար,
ծայրակալ,
հորան,
խցիկի ուղղորդիչներ,
հակակշռի ուղղորդիչներ,
․ հակակշիռ,
բուֆեր,
մերձափոս,
ձգիչ ճախարակ,
արագության սահմանափակիչի ճոպան,
արագության սահմանափակիչ,
մագնիսական կայանՎերելակի արագությունը 0,5-4 մետր վայրկյան է (եզակի կոնստրուկցիաներում՝ 7 մետր վայրկյան), բեռնատարինը՝ 0,18-1,5 մետր վայրկյան։ Վերելքի բարձրությունը 150 մետր է և ավելի։ Վերելակի նախատիպերը գոյություն են ունեցել Հին Հռոմում դեռես մեր թվարկությունից առաջ 1-ին դարում։ Ռուսաստանում առաջին մարդատար վերելակները կառուցվել են 18-րդ դարի կեսերին։
Կլիչկա (քաղաքատիպ ավան, Պրիարգունսկի շրջան)

Կլիչկա (ռուս.՝ Кличка), քաղաքատիպ ավան Ռուսաստանի Անդրբայկալյան երկրամասի Պրիարգունսկի շրջանի կազմում։
Բնակչությունը 2010 թվականին գրանցված տվյալներով կազմում էր 2170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4973)

Ժողովածու (4973), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4973 թվի տակ։ Ձեռագիրը գրվել է 1524 թվականին Հովհաննես աբեղա գրիչի կողմից  Ակկեում և Կրեդեում։ Ստացողները եղել են Տեր Մովսես, Տեր Առաքել, Թումա, Ստեփանոս եղբայրները։ Գրված է թղթի վրա, որը ունի 27x18 չափս։ Ձեռագիրը կազմված է 335 թերթից։ Գրված է երկսյուն, բոլորգրով։ Կազմը` կաշեպատ տախտակ դրոշմազարդ։ Հիշատակարաններ գրչի՝ 29ա, 118ա, 214բ, 328ա և այլուր, հետագայի՝ 55բ (ենթադրաբար 1630 թվականին), 56ա (1737 թվական)։


== Բովանդակություն ==
Ճառք, Քարոզք, Խրատք (Յովհ. Մանդակունի, Գր. Տաթևացի, Անանիա վրդ., Եփրեմ, Նեղոս, Կիպրիանոս, անանունք)։


== Ծանոթագրություններ ==
(1656) Սուոմի

(1656) Սուոմի (անգլ.՝ Suomi), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1942 թվականի մարտի 11-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 1,877535 ա. մ., առավելագույնը մոտենում է 1,646 ա. մ. հեռավորության վրա և հեռանում 2,1091 ա. մ.։ Արեգակի շուրջ մեկ ամբողջական պտույտ է կատարում 939,68 երկրային օրվա ընթացքում, իր ուղեծրով շարժվելով միջինում 0,383109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,07° անկյուն։
Սուոմի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1656) Սուոմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆիբոնաչի

Լեոնարդո Պիզանո (լատ.՝ Leonardus Pisanus, իտալերեն՝ Leonardo Pisano, մոտ 1170, Պիզա, Տոսկանա, Իտալիա - ոչ վաղ քան 1240, ենթդ․  Պիզա, Տոսկանա, Իտալիա), միջնադարյան Եվրոպայի առաջին խոշոր մաթեմատիկոս։ Ավելի շատ հայտնի է Ֆիբոնաչի (Fibonacci) անունով։ Այս անվան ծագման պատմության շուրջ կան տարբեր վարկածներ։ Ըստ առաջինի, նրա հայրը՝ Գիլերմոն հայտնի էր Բոնաչի («անձնվեր») անունով, իսկ ինքը՝ Լեոնարդոն կոչվեց filius Bonacci (բառացիորեն թարգմանած «անձնվերի որդի»)։ Իսկ ըստ մյուս վարկածի Fibonacci-ն ծագում է Figlio Buono Nato Ci արտահայտությունից, որը թարգմանաբար նշանակում է «ծնողին արժանի զավակ»։

Ֆիբոնաչիի հայրը առևտրական հարցերով հաճախ էր լինում Ալժիրում, և Լեոնարդոն այնտեղ մաթեմատիկա էր ուսումնասիրում արաբ ուսուցիչների մոտ։ Ավելի ուշ նա եղավ Եգիպտոսում, Սիրիայում, Սիցիլիայում։ Լեոնարդոն ուսումնասիրում էր իսլամական երկրների մաթեմատիկոսների աշխատանքները։ Նա նաև ծանոթացել էր անտիկ դարաշրջանի և հնդիկ մաթեմատիկոսների ձեռքբերումներին։ Ձեռք բերված գիտելիքների հիման վրա Ֆիբոնաչին գրեց մի շարք գիտական աշխատություններ, որոնք շատ մեծ ձեռքբերումներ էին համարվում միջնադարյան Եվրոպայի գիտության մեջ։ XIX դարում Պիզայում գիտնականի պատվին տեղադրվեց արձան։


== Ֆիբոնաչիի թվեր ==
Գիտնականի պատվին անվանվել է թվային շարք, որում ամեն հաջորդ թիվ հավասար է նախորդ երկուսի գումարին։ Այս թվային հաջորդականությունը կրում է Ֆիբոնաչիի թվեր անվանումը։
0, 1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, 17711, 28657, 46368, 75025, 121393, 196418, 317811, 514229, 832040, …
Այս շարքը հայտնի էր դեռ հին Հնդկաստանում, Ֆիբոնաչիից շատ առաջ։ Այս անվանումը շարքը ստացել է ի շնորհիվ Ֆիբոնաչիի կատարած ուսումնասիրությունների այդ թվերի շուրջ «Հաշվիչի գիրք» աշխատությունում։


== Տես նաև ==
(6765) Ֆիբոնաչի


== Ծանոթագրություններ ==
Մեզոդադար

Մեզոդադար, մթնոլորտի շերտ, որը բաժանում է մեզոսֆերան և ջերմոլորտը։ Երկրի վրա տեղաբաշխված է 80  - 90 կմ ծովի մակերևույթից։ Մեզոդադարում է գտնվում ջերմաստճանային մինիմումը, որը կազմում է մոտ -100 °C (ջերմաստիճանը հաստատուն է կամ դանդաղ բարձրանում է), դրանից բարձր (մինչև 400 կմ բարձրությունը) ջերմաստիճանը նորից սկսում է աճել։ Մեզոդադարը համընկնում է ռենտգենային ճառագայթման և Արեգակի ուլտրամանուշակագույն ճառագայթման ամենակարճ ալիքների ակտիվ կլանման գոտու ներքևի սահմանի հետ։ Այս բարձրության վրա նկատվում են արծաթագույն ամպեր։
Մեզոդադար կա ոչ միայն Երկրի վրա, այլ նաև մյուս մթնոլորտ ունեցող մոլորակների վրա։
Բորիկ Մինասյան

Բորիկ Անուշավանի Մինասյան (մարտի 5, 1956(1956-03-05), Կապան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
Բորիկ Մինասյանը ծնվել է 1956 թվականին, Կապանում։ Սովորել և ավարտել է Կապանի թիվ 27 գիշերօթիկ դպրոցը։ 1976-1982 թվականներին սովորել է Երևանի մանկավարժական ինստիտուտի կերպարվեստի բաժնում։ 1992 թվականից Հայաստանի նկարիչների միության անդամ է։ 1990 թվականից ԺԱԹ-ի Կապանի մասնաճյուղի տնօրենն է։ Ունի հեղինակային գործեր Կապան և Ջերմուկ քաղաքներում (քանդակներ և գեղանկարչական աշխատանքներ)։ Մասնակցել է միջազգային համամիութենական հանրապետական ցուցահանդեսների։ Աշխատանքները գտնվում են ԱՄՆ, Մոսկվայի, Երևանի, Սանկտ-Պետերբուրգի մասնավոր հավաքածուներում։


== Ստեղծագործություններ ==
«Փարաջանով»
«Խուստուփ»
«Ընկերուհիներ»
«Երկփեղկում»
«Հիշողություն»
«Նավով աղջիկ»


== Անհատական ցուցահանդեսներ ==
Կապանի ժամանակակից արվեստի թանգարան, 1992, 1994, 2001


== Պարգևներ ==
Մովսես Խորենացու մեդալ (2015)


== Ծանոթագրություններ ==
Դերասան Ադամյանի մահը

«Դերասան Ադամյանի մահը», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականի հունիսի 7-ին։
Ինքնագիրը չի պահպանվել։
Առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 111-112)՝ թվագրված՝ «1891 թ․ հունիսի 7»։ Այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 73)։
Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների  երկրորդ հատորից։


== Ծանոթագրություններ ==
Սուրբ Գրիգոր վանք (Աղջկաբերդ, Անի)

Անիի Սուրբ Գրիգոր վանք, կիսավեր հայկական վանք, հավանաբար կառուցվել է 13-րդ դարում։ Գտնվում է Անի քաղաքի հարավային ծայրամասում միջնաբերդից հարավ ժայռերի գագաթին։ Պահպանվել են վանքի հարավային և արևելյան պատերը։ Ղևոնդ Ալիշանը, 1881 թվականին հիշատակել է այս վանքը, որպես Սուրբ Գրիգոր եկեղեցի։
Ափնիսի

Ափնիսի (վրաց.՝ აფნისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 760 մետր բարձրության վրա։ Շրջկենտրոն Քարելից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
Չերեպին (գյուղ, Օվրուչի շրջան)

Չերեպին (ուկրաիներեն՝ Черепин), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1719 թվականին։
2001 թվականի տվյալներով Չերեպին գյուղում բնակվում էր 349 մարդ։ Բնակավայրը զբաղեցնում է 94,1 կմ² տարածք։ Բնակչության խտությունը կազմում էր 3,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոքվիի մայր տաճար

Մոքվիի մայր տաճար (վրաց.՝ მოქვის ეკლესია) կամ Մոքվիի Վերափոխման տաճար, վրաց ուղղափառ եկեղեցի, որը գտնվում է Վրաստանի Օչամչիրայի շրջանի Մոքվի գյուղում։ Փաստացիորեն այն գտնվում է միջազգայինորեն չճանաչված Աբխազիա պետությունում։
Մոքվիի մայր տաճարը կառուցվել է 10-րդ դարում՝ Աբխազիայի թագավոր Լևոն III-ի կողմից։
Ըստ մեզ հասած մակագրությունների՝ Մոքվիի մայր տաճարը պատկերազարդվել է Ալեքսիոս Կոմնենոսի և Դավիթ Շինարարի օրոք։ Եկեղեցու կառուցման մասին տեղեկությունները մեզ են հասել ի շնորհիվ հույն ուղղափառ եկեղեցու պատրիարք Դոսիթեոս Երուսաղեմցու, ով Մոքվիի է այցելել 1659 թվականին։
Մինչ 17-րդ դարը եղել է Աբխազիայի կաթողիկոսության եպիսկոպոսական նստավայրը։


== Ծանոթագրություններ ==
Պողոս Տեր-Ասատրյան

Պողոս Տեր-Ասատրյան (Փոլ Ասատուր, Տեր-Ասատուրով, հունվարի 24, 1866(1866-01-24) - սեպտեմբերի 7, 1916(1916-09-07)), հայ նկարիչ։


== Կենսագրություն ==
Հանդես է եկել 19-րդ դարի 90-ական թվականներ սկզբներին, պարբերական մամուլի էջերում, մասնավորապես՝ «Տարազ», «Արձագանք» և «Աղբյուր» ամսագրերում։ Նկարել է ժամանակակից անձանց՝ գլխավորապես մտավորականների և հայ ժողովրդի անցյալի նշանավոր գործիչների դիմանկարներ, կենցաղային թեմաներով և փոխաբերական իմաստ պարունակող գծանկարներ (մատիտանկար, գրչանկար), կատարել պատկերազարդումներ։ Գործերից են՝ կոմպոզիտոր Գ․ Ղորղանյանի դիմանկարը, «Կովկասյան հայ զինվորը» (4 գրչանկար), հայուհու ընդհանրացված կերպարը ներկայացնող «Գարուն» գրչանկարը («Տարազ», 1890 թ), Րաֆֆու «Մինն այսպես, մյուսն այնպես» անավարտ վեպի 6 նկարազարդումը (գրչանկար, ջրաներկ, գրական տեքստի հետ առաջին անգամ հրատարակվել են 1890 թվականին, «Տարազ»-ում, 1900 թվականին՝ առանձին գրքով)։ 1891 թվականին հրատարակել է «Գեղարվեստական ալբոմ հայազգի գործիչների», որտեղ զետեղել է ավելի քան 20 դիմանկար՝ տպագրված վիմագրական տեխնիկայով։ Հայաստանի պետական պատկերասրահում է Պողոս Տեր-Ասատրյանի «Բրետոնուհի» երփնագիրը։


== Ծանոթագրություններ ==


== Արտաքին հղումներ ==
Պողոս Տեր-Ասատրյան
Լյուբոտին (քաղաք, Ուկրաինա)

Անվան այլ կիրառումների համար տե՛ս՝ ԼյուբոտինԼյուբոտին (ուկրաիներեն՝ Люботин), քաղաք Ուկրաինայի Խարկովի մարզի Խարկովի շրջանում։ Հիմնադրվել է 1650 թվականին։
2001 թվականի տվյալներով Լյուբոտին քաղաքում բնակվում էր 24 031 մարդ։ Բնակավայրը զբաղեցնում է 31,1 կմ² տարածք։ Բնակչության խտությունը կազմում էր 772,7 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2011-05-11 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոհեր

Կոհեր, հրաբխային սարահարթ Հայկական լեռնաշխարհում, Բյուրակն լեռնազանգվածից հարավ-արևմուտք։ Առավելագույն բարձրությունը 2532 կմ է։ Կազմված է միոպլիոցենի դոլերիտային բազալտներից, որոնք զրահապատում են կավճի մետամորֆային ապարները։ Բուսականությունը տափաստանային և լեռնամարգագետնային է, օգտագործվում է որպես ամառային արոտավայր։
Զատիշիե (գյուղ, Շացկի շրջան)

Անվան այլ կիրառումների համար տե՛ս՝ ԶատիշիեԶատիշիե (ուկրաիներեն՝ Затишшя), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Զատիշիե գյուղում բնակվում էր 260 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 1677,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջերնոխի

Ջերնոխի, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում կամ Սլիվանի գավառակում։ Գտնվում էր Ֆարկին գյուղաքաղաքից 14 կմ հյուսիս-արևմուտք։


== Աշխարհագրություն ==
Տարածքը լեռնային էր։


== Պատմություն ==
Գյուղը թուրքերի ձեռքով ավերվել է 1895 թվականի ջարդերի ժամանակ։


== Բնակչություն ==
Եղել է հայաբնակ գյուղ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սլոբոդա-Մեժիրովսկայա

Սլոբոդա-Մեժիրովսկայա (ուկրաիներեն՝ Слобода-Межирівська), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Սլոբոդա-Մեժիրովսկայա գյուղում բնակվում էր 639 մարդ։ Բնակավայրը զբաղեցնում է 1346 կմ² տարածք։ Բնակչության խտությունը կազմում էր 474,74 մարդ/կմ²։
Գյուղում կա Ուկրաինայի ուղղափառ եկեղեցու Վիննիցայի թեմի Ժմերինսկի Սուրբ Կույսի Սուրբ Ծննդյան եկեղեցի։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստելնուովո Պարանո

Կաստելնուովո Պարանո (իտալերեն՝ Castelnuovo Parano)՝ կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 907 մարդ (ըստ 2008 թվականի), բնակչության խտությունը կազմում է 91 մարդ/կմ²։ Տարածքը կազմում է 10 կմ²։ Փոստային ինդեքս՝ 3040։ Հեռախոսային կոդ՝ 0776։
Բնակչության հովանավոր սուրբը Սուրբ Մաուրոն է ( San Mauro)։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Կիլինգե

Կիլինգե (էստ․՝ Killinge), գյուղ Էստոնիայի Վալգամաա նահանգի Իռու շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շտանսդորֆ

Շտանսդորֆ (գերմ.՝ Stahnsdorf), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 14 210 մարդ (ըստ 2010 թվականի դեկտեմբերի 31-ի)։ Տարածքը կազմում է 49,07 կմ²։ Պաշտոնական կոդ՝ 12 0 69 604։
Կոմունան ներառում է 4 գյուղական շրջան։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Յատրան (գյուղ, Նովոարխանգելսկի շրջան)

Յատրան (ուկրաիներեն՝ Ятрань), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Յատրան գյուղում բնակվում էր 417 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պայումաա

Պայումաա (էստ․՝ Pajumaa), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայերը Բեռլինում

Հայերը Բեռլինում հաստատվել են 19-րդ դարի վերջին 20-րդ դարի սկզբին։ Նրանք գլխավորապես Բեռլինի համալսարանի և բարձրագույն ուսումնական այլ հաստատությունների ուսանողներն էին։ Ունեցել են իրենց հայրենակցական միությունը։ Նույն ժամանակ Բեռլինում գործել են հայ քաղաքական կուսակցությունների (ՀՀԳ, Հայ սոցիալդեմոկրատներ) խմբակներ։ Հիմնվել են մի շարք հասարակական և մշակութային կազմակերպություններ ու ընկերություններ, 1914 թվականի հունիսին կազմավորվել է Գերմանա-հայկական ընկերությունը, 1923 թվականին պաշտոնապես գրանցվել է Բեռլինի հայ համայնքը։ Երկրորդ համաշխարհային պատերազմի տարիներին Գերմանիայում գտնվող խորհրդային բանակի հայ գերիներին օգնելու նպատակով Բեռլինում ստեղծվել է Հայ ազգային խորհուրդ։
Արևմտյան Բեռլինի հայ համայնքը, որը մինչև Գերմանիայի վերամիավորումը (1991 թվական) առավել կազմակերպվածն էր, ստեղծել էր իր ընտրովի վարչությունը, բացել ակումբ՝ Հայ տուն, մշտապես նպաստել երկրում բնակվող հայերի ազգային ինքնագիտակցության աճին։ Պարբերաբար գումարվել են հայ երիտասարդության հավաքներ՝ հայոց լեզվին և պատմությանը նվիրված դասընթացներով և դասախոսություններով։ Համայնքը նշել է Մեծ եղեռնի տարելիցները, գերմաներեն հրատարակել և տարածել գրականություն Հայ դատի և հայերի ցեղասպանության մասին, Եվրախորհրդարանին ներկայացրել (1987 թվական) անհրաժեշտ վավերագրեր Հայ դատի վերաբերյալ։
1985 թվականին հիմնվել է Հայկական տեղեկատվության և փաստագրության կենտրոնը, 1979 թվականից գործում է Վտանգված ազգերի համար ընկերակցության հայկական համագործակցության խմբակը։ 1920 թվականից Բեռլինի համալսարանի հնդեվրոպական լեզուների ֆակուլտետի կազմում գործում է հայկական բաժինը, քաղաքում կա «Հայկական» կոչվող փողոց։ Արևմտյան Բեռլինում հայ մշակույթի օրերի անցկացմանը։ 2003 թվականին Բեռլինում բնակվում է շուրջ 1000 հայ։
Դինան Էստ (կանտոն)

Դինան Էստ (ֆր.՝ Dinan-Est), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 15782 մարդ էր։Կանտոնի համարը 2211 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կյուզուք

Կյուզուք, գյուղ Արևմտյան Հայաստանում, Խարբերդի վիլայեթի Օվաջիկի գավառակում կամ Խոզաթի գավառակում։ Գտնվում էր լեռնոտ վայրում։


== Պատմություն ==
Կյուզուքի մոտակայքի քարափոր գետնուղին ուներ ռազմագիտական նշանակություն։ Նրա աջ և ձախ կողմերում կային ժայռափոր սենյակներ, ուր պահվում էին զենքեր, պարենամթերք։ Սենյակներից մեկը գրապահեստ էր («Շնորհալի» անունով), որտեղ պահվում էին ձեռագիր մատյաններ։ Այնտեղ մտնելը համարվում էր սրբապղծություն։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1915 թվականին գյուղն ուներ 90 տուն (մոտ 900 մարդ) հայ բնակիչ։


== Տնտեսություն ==
Զբաղվում էին խաշնարածությամբ, մասամբ՝ երկրագործությամբ, մեղվապահությամբ և արհեստներով։


== Պատմամշակութային կառույցներ ==
Գյուղի արևելյան բարձրադիր մասում կար Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 490, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կանյուտինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԿանյուտինոԿանյուտինո (ռուս.՝ Канютино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլյատին

Գոլյատին (ուկրաիներեն՝ Голятин), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Գոլյատին գյուղում բնակվում էր 1 300 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կադըքլար

Կադըքլար, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Երևանի ֆուտբոլի ակադեմիայի մարզադաշտ

Պաշտոնական՝ «Հայաստանի ֆուտբոլի ֆեդերացիայի Տեխնիկական կենտրոն-ակադեմիայի մարզադաշտ», ֆուտբոլի համար նախատեսված մարզադաշտ Հայաստանի մայրաքաղաք Երևանում։ Գտնվում է Ավան համայնքում, և այդ պատճառով երբեմն անվանվում է Ավանի ակադեմիայի մարզադաշտ։ Կառուցվել ու բացվել է 2013 թ., Հայաստանի ֆուտբոլի ֆեդերացիայի Տեխնիկական կենտրոն-ակադեմիայի տարածքոմ։ Մարզադաշտը տեղավորում է 1428 հանդիսական։ Այն ունի մեկ դրիպունա որը տեղակայված է մարզադաշտի արևմտյան եզրում։
Մարզդաշտը բացվել է 2013 ապրիլի 29-ին։ Բացման պատիվը տրվել էր Երևանի քաղաքապետ Տարոն Մարգարյանին։
Մարզադաշտը հիմնականում ծառայում է որպես Հայաստանի առաջնության բարձրագույն խմբում հանդես եկող «Փյունիկ» թիմի տնային հանդիպումների վայր։


== Ծանոթագրություններ ==
Վահագնիի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Վահագնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 43 հուշարձան (15 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լուսագյուղ (այլ կիրառումներ)

Լուսագյուղ անվանումը կարող է վերաբերել հետևյալ հայկական գյուղերին՝

Լուսագյուղ (Արագածոտնի մարզ) - գյուղ Հայաստանի Արագածոտնի մարզում
Լուսագյուղ (Արմավիրի մարզ) - գյուղ Հայաստանի Արմավիրի մարզում
Կրինգենի ճակատամարտ

Կրինգենի ճակատամարտ (նորվ.՝ Slaget i Kringom), ճակատամարտ, որը տեղի է ունեցել 1612 թվականին նորվեգացիների գյուղացիների ու գյուղական ոստիկանության և շոտլանդացի վարձկանների միջև Նորվեգիայի Օտտա բնակավայրի մոտ։ Գյուղական ոստիկանությունն ու գյուղացիները Լարս Գրամի գլխավորությամբ ծուղակ են պատրաստում շոտլանդական զինվորների համար, ովքեր Շվեդիային աջակցելու համար Նորվեգիայի տարածքով մեկնում էին մասնակցելու Կալմարյան պատերազմին։
Ճակատամարտը դարձավ տեղական ֆոլկլորի մաս և այդ մասին մինչև հիմա ներկայացվում են լեգենդներ։ Շոտլանդացիների հրամանատար Ջորջ Սինկլերը եղել է շոտլանդական Կեիտնես շրջանի գրաֆը։


== Նախապատմություն ==
Կալմարյան պատերազմի ժամանակ Շվեդիայի Գուստավ II թագավորը վարձեց շոտլանդացի զինվորներ ընդդեմ Դանիայի։ Շոտլանդացի վարձկանները երկու նավերով դուրս եկան Շոտլանդիայից և մեկնեցին Նորվեգիա։ 1612 թվականին նրանք Ռոմսդալի մոտ դուրս եկան ափ՝ ուղևորվելով դեպի Գուդբրնդսդալ հովիտ։ Լեշա, Դվորե,Դվորե, Վոգո, Լոմ և Ռինգեբու բնակավայրերի բնակիչներն ու ոստիկանական ջոկատները արագորեն հավաքվեցին շերիֆ Լարս Գուննարսոնի հրամանատարության ներքո։
.
Ջորջ Սինկլեր և Ալեքսանդր Ռամսեի գլխավորությամբ շոտլանդացիները տեղաշարժվում էին դեպի երկրի հարավ-արևելք։ Թե ինչպես էին զինված շոտլանդացիները, հստակ հայտնի չէ։ Նորվեգացիները հիմնականում զինված էին կացիններով և փոցխերով, ինչպես նաև փոքր քանակությամբ թրերով ու ատրճանակներով։ Նորվեգացիների զորքը կազմված է եղել հիմնականում ոչ պատրաստված և անփորձմարդկանցով, իսկ շոտլանդացիները վարժեցված մարտիկներ էին։
Համաձայն առասպելի՝ շոտլանդացիների զորքը կազմված է եղել ավելի քան 1100 զինվորից, սակայն պատմագրությունը հայտնում է 300 թիվը։ Նորվեգացիները 500 հոդի էին, այդ թվում՝ ոստիկանական ջոկատները։


== Ճակատամարտի ընթացքը ==

Համաձայն բանավոր պատմվածքների՝ նորվեգացիների հաղթանակի հասնելու գործում կարևոր դեր է կատարել Փրիլար-Գուրի անունով մի կին։ Երբ շոտլանդացիների զորքը հասնում է Կրինգենի կիրճ, Փրիլար-Գուրին ոչխարի պոզի միջոցով նշան է անում նորվեգացիներին։ Մոտենալով նորվեգացիների պատրաստած ծուղակի վայրին՝ շոտլանդացիները հայտնվում են գետի և ժայռերի միջև։ Գյուղացիները սկսում են ատրճանակներով և արբալետներով կրակ են բացում նրանց ուղղությամբ։ Հավանական է, որ առաջին զոհերից մեկը շոտլանդացիները հրամանատար Սինկլերը։ Նրա գերեզմանը ներկայումս հանդիսանում է զբոսաշրջիկների այցելության վայր։
Կռվի ընթացքում զոհվեցին գրեթե բոլոր շոտլանդացիները։ Կենդանի մնացին 18 հոգի, որոնցից 14-ը հետագայում կախաղան բարձրացվեցին։ Մնացած չորս հոգին՝ Ալեքսանդր Ռամսեին, Գենրի Բրյուսը, Ջեյմս Սկոտը և Ջեյմս Մանիպենին ուղարկում են Օսլո, որտեղ նրանց բանտարկում են։ Այնուամենայնիվ բանտարկությունից հետո նրանք կարողանում են մեկնել Շոտլանդիա։


== Ճակատամարտի անդրադարձը մշակույթում ==
Նորվեգացի գրող Էդվարդ Ստորմը 1781 թվականին գրել է «Բալադ Սինկլերի մասին» բանաստեղծությունը, իսկ Հենրիկ Առնոլդ Վերգելանը գրել է «Սինկլերի մահը» բանաստեղծությունը։ Նշված բանաստեղծությունների հիման վրա բեմադրվել են թատերական ներկայացումներ։
Բազմաթիվ երգիչներ և երաժշտական խմբեր իրենց կատարումներում անդրադարձ են կատարել Կրինգենի ճակատամարտին։


== Ծանոթագրություններ ==


== Արտաքին հղումներ ==
Կրինգենի ճակատամարտի հուշահամալիր: Archived 2015-09-24 at the Wayback Machine.(անգլ.)
«Բալադ Սինկլերի մասին» բանաստեղծությունը:(նորվ.)
Ֆորսաժ 9 (ֆիլմ, 2020)

«Ֆորսաժ 9» (անգլ. Fast & Furious 9), սպասվելիք ամերիկյան մարտաֆիլմ, որի ռեժիսորը Ջասթին Լինն է։
Ֆիլմը նախատեսվում է թողարկել 2021 թվականի ապրիլի 2-ին Universal Pictures-ի կողմից։


== Դերերում ==


== Արտադրություն ==


=== Զարգացում ===
2014 թվականի նոյեմբերի 13-ին Universal Pictures կինոընկերության ներկայացուցիչ Դոնա Լենգլին The Hollywood Reporter-ին տված հարցազրույցում պատմել է, որ ստուդիան «Ֆորսաժ 7» ֆիլմից հետո նախատեսում է ևս երեք ֆիլմ նկարահանել։ 2016 թվականի փետրվարին դերանան Վին Դիզելը հայտարարել է «Ֆորսաժ 9»-ի պրեմիերայի ամսաթիվը՝ 2019 թվականի ապրիլի 19։ Սակայն «Հոբս և Շոու» սփինոֆի թողարկումից հետո Universal կինոընկերությունը ամսաթիվը տեղափոխեց 2020 թվականի ապրիլի 10։
2017 թվականին Դուեյն Ջոնսոնը հաստատել է,որ վերադառնալու է Լյուկ Հոբսի դերին։ 2017 թվականի հոկտեմբերի 25-ին Վին Դիզելը իր Ֆեյսբուքյան էջում հայտարարել է, որ իններորդ կինոնկարի ռեժիսորի աթոռը զբաղեցնելու է Ջասթին Լին։ Ավելի վաղ ռեժիսորը նկարահանել է «Ֆորսաժ» ֆիլմաշարի չորս ֆիլմ, սկսած «Եռակի ֆորսաժ։ Տոկիոյի դրիֆթ»-ով և վերջացրած «Ֆորսաժ 6»-ով։ Նաև հայտնի դարձավ, որ Ջորդանա Բրյուստերը վերադառնալու է Միա Տորետտոյի դերին։ Ավելի ուշ, Ջոնսոնը վստահ չէր, որ սփինոֆի նկարահանումներին մասնակցելուց հետո կմասնակցի «Ֆորսաժ 9»-ի նկարահանումներին։ Այնուհետև, 2019 թվականի հունվարին դերասանը հաստատել է, որ չի հայտնվի իննեորդ ֆիլմում։
2018 թվականի մայիսին «Ֆորսաժ 9»-ի սցենարիստ նշանակվել է Դենիել Քեյսին, քանի որ Քրիս Մորգանը չէր կարող սցենար գրել, քանի որ զբաղված էր սփինոֆի սցենարով։ Մինչդեռ, Միշել Ռոդրիգեսը (Լետտի Օրտիս) հաստատել է նկարահանումներին իր մասնակցությունը։ 2019 թվականի փետրվարին Universal Pictures-ը «Ֆորսաժ 9»-ի պրեմիերան տեղափոխել է 2020 թվականի մայիսի 22։
2019 թվականի հունիսին դերասանական կազմին միացել է Ջոն Սինան, իսկ ավելի ուշ Ֆինն Քոուլը, Աննա Սավայը և Վինի Բենեթը։ Ինչպես նաև հայտնի դարձավ այն մասին, որ Հելեն Միրենը և Շարլիզ Թերոն վերադարձել են Մագդալինա Շոուի և Սայֆերի դերերին։ Օգոստոսին Մայքլ Ռուկերը միացել է դերասանական կազմին։


=== Նկարահանումներ ===
Կինոնկարի նկարահանումները սկսվել են 2019 թվականի հունիսի 24-ին Անգլիայում գտնվող Leavesden ստուդիայում։ Նկարահանման գործընթացը նախատեսվում է Լոս Անջելեսում, Էդինբուրգում, Լոնդոնում և Թբիլիսիում։ Թաիլանդում նկարահանելու վայրերից են Կրաբին, Պհուկետը և Պհանգան կղզին։


== Ծանոթագրություններ ==


== Արտաքին հղումներ ==
What Goes Around... Comes Around

«What Goes Around... Comes Around», ամերիկացի երգիչ-երգահան Ջասթին Թիմբերլեյքի երգն է իր «FutureSex/LoveSounds» կոչվող երկրորդ ստուդիական ալբոմից։ Երգը թվային ներբեռնման ֆորմատով թողարկվել է 2006 թվականի դեկտեմբերի 19-ին։ Երգի հեղինակները և պրոդյուսերներն են Ջասթին Թիմբերլեյքը, Թիմբալենդը և Դանյան։
Երգը հիմնականում դրական արձագանքներ է ստացել երաժշտական քննադատների կողմից, որոնցից շատերը այն համարել են Ջասթինի 2002 թվականի «Cry Me a River» երգի շարունակությունը։ «What Goes Around... Comes Around» երգը, միջազգային բազմաթիվ հիթ շքերթներում բարձր հորիզոնականներ է զբաղեցրել, այդ թվում գլխավորել է ամերիկյան Billboard Hot 100 հիթ շքերթը։ 2008 թվականի փետրվարին երգն ստացել է «Լավագույն արական փոփ վոկալ կատարում» մրցանակը Գրեմմիի 50-րդ ամենամյա մրցանակաբաշխությունում, որտեղ նաև առաջադրվել է «Տարվա ձայնագրություն» մրցանակին, սակայն չի հաղթել։
Երգի տեսահոլովակը, որի ռեժիսորն է Սեմուել Բայերը, թողարկվել է 2007 թվականի փետրվարի 7-ին։ Ամերիկացի դերասանուհի Սքարլեթ Յոհանսոնը տեսահոլովակում խաղում է որպես Ջասթին Թիմբերլեյքի ընկերուհի։ Երգի տեսահոլովակը 2007 թվականի սեպտեմբերին առաջադրված է եղել MTV երաժշտական տեսահոլովակի մրցանակաբաշխություն 2007-ի «Լավագույն ռեժիսուրա» և «Տարվա տեսահոլովակ» անվանակարգերում, սակայն հաղթել է միայն առաջինում։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Երգի բառերը Archived 2014-08-12 at the Wayback Machine. MetroLyrics-ում
Պուշկին քաղաքի պատմության և գրականության պետական թանգարան

Պուշկին քաղաքի պատմության և գրականության պետական թանգարան (ռուս.՝ Историко-литературный музей города Пушкина), պետական թանգարան Սանկտ Պետերբուրգի Պուշկինի շրջանի Պուշկին քաղաքում։


== Պատմություն ==
Պուշկին քաղաքում առաջին գավառագիտական ցուցադրությունները հայտնվեցին 1970-ական թվականներին և դրանք հիմք հանդիսացան 1980-ական թվականներին հասարակական գավառագիտական թանգարանի ստեղծման համար։
Լենինգրադի քաղաքային գործադիր կոմիտեի 1987 թվականի հուլիսի 28-ի որոշմամբ Պուշկինի գավառագիտական թանգարանը գրանցվեց որպես Լենինգրադի պատմության պետական թանգարանի մասնաճյուղ։
Թանգարանին տրամադրվեց քաղաքի կենտրոնում գտնվող 1820-1821 թվականներին ճարտարապետ Վասիլի Ստասովի կառուցած Ցարսկոյե Սելոյի ոստիկանության պատմական շենքը։
1996 թվականին Սանկտ Պետերբուրգի քաղաքապետի կարգադրությամբ թանգարանն ինքնուրույնություն ստացավ և սկսվեց կոչվել «Պուշկին քաղաքի գավառագիտական թանգարան»։ 2002 թվականին այն վերափոխվեց Սանկտ Պետերբուրգյան պետական հաստատության «Պուշկին քաղաքի պատմագրական թանգարանի», իսկ 2011 թվականից` Սանկտ Պետերբուրգյան պետական բյուջետային հաստատության «Պուշկին քաղաքի  պատմագրական թանգարանի»։
2009 թվականին թանգարանի տնօրինության տակ անցավ «Մոսկովյան դարպասների կարդեգարդիան Ցարսկոյե Սելոյում» դաշնային նշանակության հուշարձանը։ 2015 թվականին Մոսկվայի դարպասներում երկար տարիներ վերականգնվելուց մի տարի անց հաստատվել է մշտական ցուցադրությունը։


== Ֆոնդեր, ցուցադրություններ ==
Ներկայումս թանգարանում հաշվառված են ավելի քան  25 000 հիմնական և գիտական օժանդակ նյութերի ֆոնդեր  և առարկաներ, փաստաթղթեր, լուսանկարներ, հազվագյուտ գրքեր, գրաֆիկա, դրամագիտական նյութեր, գեղարվեստի և քանդակագործության նմուշներ։ Պատասխանատու պահառուների կողմից իրականացվում են առարկաների գիտական ուսումնասիրության և նկարագրության աշխատանքներ։
Թանգարանի ցոցադրությունները հիմնված են փաստաթղթերի, լուսանկարների կերպարվեստի ստեղծագործությունների, կենցաղի առարկաների վրա, որոնք պատմում են Ցարսկոյե Սելոյի անցյալի (1918 թվականից Դետսկոյե  Սելո, 1937 թվականից Պուշկին քաղաքի), Հայրենական մեծ պատերազմի ժամանակ տեղի ունեցած իրադարձությունների մասին։


== Տնօրեններ ==
Դավիդովա Նատալյա Ալեքսեևնա, 1996-2015 թթ.
Սմիրնով Ալեքսանդր Վալերևիչ,  2015-2016 թթ.
Պետրովա Նատալյա Վիկտորովնա, 2017 թվականից


== Ծանոթագրություններ ==


== Արտաքին հղումներ ==
Պաշտոնական կայք
(1596) Իցիգսոն

(1596) Իցիգսոն (անգլ.՝ Itzigsohn), աստերոիդ աստերոիդների հիմնական գոտում։ Հայտնաբերվել է 1951 թվականի մարտի 8-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 2,889259 ա. մ., առավելագույնը մոտենում է 2,5175 ա. մ. հեռավորության վրա և հեռանում 3,261 ա. մ.։ Արեգակի շուրջ մեկ ամբողջական պտույտ է կատարում 1793,82 երկրային օրվա ընթացքում, իր ուղեծրով շարժվելով միջինում 0,200689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1596) Իցիգսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կապկի

Կապկի (ուկրաիներեն՝ Капки), ավան Ուկրաինայի Վիննիցայի մարզի Տուլչինի շրջանում։
2001 թվականի տվյալներով Կապկի ավանում բնակվում էր 27 մարդ։ Բնակավայրը զբաղեցնում է 0,058 կմ² տարածք։ Բնակչության խտությունը կազմում էր 465,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օկոպ (գյուղ, Լուբնիի շրջան)

Անվան այլ կիրառումների համար տե՛ս՝ ՕկոպՕկոպ (ուկրաիներեն՝ Окіп), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Օկոպ գյուղում բնակվում էր 579 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դա (գետ)

Դա կամ Սև գետ (վիետ․՝ Đà, տայերեն Դա ՝ նշանակում է «մուգ-դարչնագույն»), վերին հոսանքում Չինաստանում հայտնի է որպես Լիքսիան գետ։ Հոսում է Չինաստանի և հյուսիսարևմտյան Վիետնամի տարածքով։


== Հուն ==
Դա գետը սկիզբ է առնում Չինաստանի Յուննան նահանգից։ Չինաստանից գետի հունը անցնում է Վիետնամական Լայ Տյաու (որտեղ այն կազմում է Դիեն Բիեն նահանգի հետ սահմանի մի մասը), Սոն Լա և Հոա Բինհ նահանգներով։
Դա գետը Հոնգհա գետի (հայտնի է նաև Կարմիր գետ) ամենակարևոր վտակն է, որին միանում է Վիետչի մոտակայքում Ֆուտխո նահագի Թամ Նոնգ շրջանում։ Այն նաև կազմում է Ֆուտխո նահանգի և Հանոյի սահմանի մի մասը (նախկինում սահմանը Հա Տայ նահանգի հետ էր)։
Գետի ընդհանուր երկարությունը 910 կմ է, Չինաստանում՝ մոտավորապես 427 կմ, իսկ Վիետնամում՝ 527 կմ։


== Հիդրոէներգետիկա ==
Սև գետը տալիս է հիդրոէլեկտրաէներգիայի զգալի պաշարներ։
Չինաստանում պլանավորված էր կառուցել  յոթ հիդրոէլեկտրակայաններ, որից ավարտվել են վեցի կառուցումը՝ Յայանգշանի, Շիմենկանի, Լոնգմայի, Ջուֆուդուի, Գելանթաի և Տուկահեի։ Խինպինգզհայի հիդրոէլեկտրակայանը դեռ պլանավորման փուլում է։ Հիդրոէլեկտրակայանների ողջ խմբի արտադրած էներգիայի հզորությունը մոտավորապես 1 300 մեգաՎատտ է։
Վիետնամում Սև գետի վրա կան երեք խոշոր հիդրոէլեկտրակայաններ։ Խոաբին հիդրոէլեկտրակայանի կառուցումն ավարտվել է 1994 թվականին։ Շոն Լա հիդրոէլեկտրակայանի կառուցումն ավարտվեց 2012-ին և դարձավ Հարավարևելյան Ասիայի հիդրոէլեկտրաէներգիայի խոշորագույն արտադրողը։ Լայ  Տյաու նահանգի Մյուոնգ Տե շրջանում գտնվող Լայ Տյաու հիդրոէլեկտրակայաը բացվել է 2016 թվականի դեկտեմբերի 20-ին։ Այս երեք  հիդրոէլեկտրակայանների արտադրած  ընդհանուր էլեկտրական հզորությունը 5 520 մեգաՎատտ է։


== Ծանոթագրություններ ==


== Արտաքին հղումներ ==
Black River (river, Asia)-ը Բրիտանիկա հանրագիտարանում
Մարիո Վարգաս Լյոսա

Խորխե Մարիո Պեդրո Վարգաս Լյոսա (իսպ.՝ Jorge Mario Pedro Vargas Llosa, մարտի 28, 1936(1936-03-28)[…], Արեկիպա, Պերու), պերուացի գրող և քաղաքական գործիչ։ Արժանացել է գրականության 2010 թվականի Նոբելյան մրցանակին, որը նրան շնորհվել է «իշխանության կառուցվածքի մանրակրկիտ նկարագրության և անհատի դիմադրության, ընդվզման ու պարտության վառ պատկերների համար»։
Վարգաս Լյոսան իսպանախոս աշխարհի ամենահռչակավոր գրողներից է, ավելի քան երեք տասնյակ վեպերի, դրամաների և էսսեների հեղինակ։ 1995 թվականին նրան շնորհվել է իսպանախոս աշխարհի ամենահեղինակավոր՝ Սերվանտեսի անվան մրցանակը։
Միջազգային հռչակ Վարգաս Լյոսային բերել են «Քաղաքը և շները» (La ciudad y los perros, 1963 թ., անգլերեն թարգմանությունը վերնագրված է «Հերոսի ժամանակը»), «Կանաչ տունը» (La casa verde, 1966 թ.) վեպերը։


== Հայերեն թարգմանություններ ==
Մարիո Վարգաս Լյոսա, Պանտալեոնը եւ Այցելուների ջոկատը, իսպ․ թարգմ․՝ Կառա Չոբանյան, Անտարես, Երևան, 2015, 312 էջ։
Մարիո Վարգաս Լյոսա, Խուլիա մորաքույրը և գրչակը, իսպ․ թարգմ․՝ Կառա Չոբանյան, Անտարես, Երևան, 2019, 396 էջ։


== Ծանոթագրություններ ==
Տուրեյա (գյուղ, Ստրուգոկրասնենսկի շրջան)

Անվան այլ կիրառումների համար տե՛ս՝ Տուրեյա (այլ կիրառումներ)Տուրեյա (ռուս.՝ Турея), գյուղ Ռուսաստանի Պսկովի մարզի Ստրուգոկրասնենսկի շրջանի կազմում։
Բնակչությունը 2009 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զավաչրի (գետ)

Անվան այլ կիրառումների համար տե՛ս՝ Զավաչրի (այլ կիրառումներ)Զավաչրի, գետ է Երնջակ գավառում։ Սկզբնավորվում է Զանգեզուրի լեռնաշղթայի ձորակներից։ Երնջակ գետի աջակողմյան վտակն է և ունի մոտ 10 կմ երկարություն։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
MindArk

MindArk, շվեդական մասնավոր ընկերություն, որը զբաղվում է համակարգչային խաղերի մշակմամբ։ Գլխավոր գրասենյակը տեղակայված է Գյոթեբորգ քաղաքում։ Ընկերության գլխավոր տնօրեն և բաժնետերն է Յան Վալտեր Թիմկրանսը։
MindArk ընկերության ամենահայտի և գլխավոր խաղը «Entropia Universe» կրակոցին է, որը սկզբնական շրջանում կրել է «Project Entropia» անունը։ Խաղն իրենից ներկայացնում է կրակոցու և MMORPG-ի խառնուրդ, որը թողարկվել է 2003 թվականին։


== Պատմություն ==
1995 թվականին Յան Վալտեր Թիմկրանսը իր խմբի հետ սկսեց մշակել եռաչափ աշխարհի պլատֆորմ, որը նախատեսված էր առցանց խաղերի համար։ Պլատֆորմը հասավ հաջողության, և նրա աջակցման համար 1999 թվականին ստղծվեց MindArk ընկերությունը։ Սկզբնական շրջանում նախագիծը կրել է «Project Entropia» անվանումը։
2003 թվականի ապրիլին թողարկվեց խաղի վճարովի տարբերակը։ 2004 թվականից մինչև 2007 թվականը խաղը ներբեռնեցին ավելի քան 615 հազար մարդ։ 2004 թվականից MindArk-ը զբաղվում է երեկք նախագծերի մշակմամբ և աջակցմամբ՝ «Planet Calypso», «Entropia Universe» և «Entropia Universe Platform»։
2007 թվականի հուլիսի 25-ին ընկերությունը գնեց CryEngine 2 խաղային շարժիչի լիցենզիան, ինչը թույլ էր տալիս օգտագործել այն «Entropia Universe» խաղում։ Հայտարարվեց, որ հին՝ Gamebryo խաղային շարժիչից անցումը նոր շարժիչին կկայանա 2008 թվականի ամռանը, սակայն փաստացի անցում կատարվեց 2009 թվականի օգոստոսի 17-ին։
2007 թվականի հոկտեմբերի 18-ից 21-ը ընկած ժամանակահատվածում ընկերության աշխատակիցները մասնակցեցին Լոս Անջելեսում տեղի ունեցած «E for All» համակարգչային խաղերի ցուցահանդեսին։ Այս ցուցահանդեսի ժամանակ ամերիկյան GamePro պարբերականը խաղին շնորհեց «Best Original Game» մրցանակը։
2007 թվականին «Entropia Universe» ապահովեց 400 միլլիոն դոլարի շրջանառություն։


== Ծանոթագրություններ ==


== Արտաքին հղումներ ==
www.mindark.com MindArk. պաշտոնական կայք (անգլ.)
www.nextisland.com игры «Next Island». պաշտոնական կայք (անգլ.)
Jan Welter Timkrans CEO and majority shareholder in Mindark PE AB (publ)։ «CEO Comment Major Steps toward the Future» (անգլերեն)։ Официальный сайт MindArk։ Արխիվացված է օրիգինալից 2008-07-23-ին։ Վերցված է 2010-01-14
Բրայս կիրճ (ազգային պարկ)

Բրայս կանիոն (անգլ.՝ Bryce Canyon National Park), ազգային պարկ ԱՄՆ–ում։ Գտնվում է Յուտայի նահանգի հարավարևմտյան մասում։ Պարկի մակերեսը 145 կմ² է։ Պարկի ամենադիտարժան վայրը Բրայս կանիոնն է։ Չնայած անվանմանը՝ այն ամենևին էլ կանիոն չէ, այլ ավելի շուտ հսկայական բնական ամֆիթատրոն Պաունտսաուգանտ բարձրավանդակի վրա, որ առաջացել է էրոզիայի հետևանքով։ Բրայսը առանձնանում է երկրաբանական յուրահատուկ կառուցվածքով, որը կոչվում է հուդու։ Այն ձևավորվել է գետերի էրոզիայից և լճերի նստվածքային ապարներից քամու, ջրի և սառույցի ազդեցությամբ։ Նարնջագույն և սպիտակ լեռնաքարերը անկրկնելի տեսարան են ներկայացնում հատկապես մայրամուտին ու արևածագին։
Կանիոնի մերձական տարածքը բնակեցվել է 1850-ական թվականներին։ Այն անվանվել է Էբենեզեր Բրայսի անունով, ով 1875 թվականին այդ շրջանում հիմնել է կալվածք։ Բրայս կանիոնի հարակից տարածքը 1924 թվականին նախ հռչակվել է բնության ազգային հուշարձան, ապա 1928 թվականին՝ ազգային պարկ։ Այցելությունների թվով Բրայս կանիոն ազգային պարկը զիջում է միայն Գրանդ կանիոն և Զայոն ազգային պարկերին առաջին հերթին մեկուսացած լինելու պատճառով։ Յուտա նահանգի Կանաբ քաղաքը գտնվում է ազգային երեք պարկերի միջև։


== Աշխարհագրական դիրք և կլիմա ==

Բրայս կանիոնը գտնվում է Յուտայի հարավարևմտյան մասում։ Բրայսն ավելի վերև է գտնվում, քան մոտակա Գրանդ կանիոն և Զայոն ազգային պարկերը։ Կանիոնի բարձրությունը կազմում է 2400–2700մ այն դեպքում, երբ Գրանդ կանիոն ազգային պարկը գտնվում է ծովի մակարդակից 2100մ բարձրության վրա։ Այդպիսով՝ պարկը խիստ տարբերվում է էկոլոգիայով և եղանակով։ Հակադրությունը լավ տեսանելի է այն զբոսաշրջիկների համար, ովքեր նույն ուղևորության ընթացքում այցելում են երեք պարկեր։
Կլիման Բրայս կանիոնում ավելի սառն է և ավելի խոնավ մյուս երկու պարկերի համեմատ։ Տեղումների տարեկան միջին քանակը 380–460 մմ է։ Տարեկան միջին մինիմումը -13 °C է, հունվարի միջինը՝ -28 °C։ Պարկում ամենաբարձր ջերմաստիճանը գրանցվել է 2002 թվականի հուլիսի 14–ին՝ 37 °C։


== Համայնապատկեր ==


== Ծանոթագրություններ ==


== Արտաքին հղումներ ==
Բրայս կանիոն ազգային պարկ։ ԱՄՆ աշխարհագրական ընկերություն
Բրայս կանիոն։ Լուսանկարների պատկերասրահ
Բրայս կանիոն ազգային պարկ։ Ուղեցույց
Կաասիկու (գյուղ, Կեինա շրջան)

Անվան այլ կիրառումների համար տե՛ս՝ ԿաասիկուԿաասիկու (էստ․՝ Kaasiku), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ակուստիկոֆոբիա

Ակուստիկոֆոբիա  (հին հունարեն՝ ἀκουστικός՝ «ձայնին վերաբերվող» + ֆոբիա, կամ ֆոնոֆոբիա. հին հունարեն՝ φωνή ՝ ձայն և φόβος՝ ֆոբիա)՝ վախ բարձր ձայներից։ Այն կարող է լինել նաև վախ մարդկանց ձայներից, ներառյալ սեփական ձայնը։
Որոշ մարդիկ կարող են վախ զգալ սարքավորումներից, որոնք կարող են հանկարծակի բարձր ձայն արձակել՝ օրինակ, հրդեհային ազդանշանը։ CD սկավառակով երաժշտություն լսելը, որը կարող է սկսվել լռությամբ, այնուհետև անսպասելի դառնալ շատ բարձր, կարող են ծանր ընկալել ակուստիկոֆոբիայով տառապող մարդիկ։ Բարձր ձայների ազդեցության, բարձրաձայն խոսակցության արդյունքում կարող է առաջանալ ցնցումների նոպա։
Ակուստիկոֆոբիան կատաղության ախտանիշ է։


== Կարդիոֆոնոֆոբիա ==
Կարդիոֆոնոֆոբիան ֆոնոֆոբիայի տեսակ է։ Կարդիոֆոնոֆոբիայով տառապող մարդիկ անհանգիստ են զգում իրենց և/կամ այլ մարդկանց անոթազարկը և սրտխփոցը լսելիս։ Պատճառը հաճախ կարող է լինել վախը սրտամկանի ինֆարկտ ստանալուց, կամ սրտի կանգ զգալուց։ Սա կարող է երբեմն առաջացնել տագնապ և խուճապային նոպաներ, սակայն հաճախ անձը կարող է պարզապես նյարդայնանալ սրտխփոց լսելուց և փորձել խուսափել դրանից։ Վերջինս լուրջ խնդիր չէ։


== Տես նաև ==
Ֆոբիաների ցանկ


== Ծանոթագրություններ ==
Chasing Pavements

«Chasing Pavements», անգլիացի երգչուհի Ադելի «19» ալբոմի երկրորդ սինգլ։ Սինգլը թողարկվել է 2008 թվականի հունվարի 13-ին։ 


== Երգացանկ ==
UK – CD and 7-inch vinyl

"Chasing Pavements" (Adele, Eg White) – 3։31
"That's It, I Quit, I'm Movin' On" (live) (Sam Cooke) – 2։12


== Վարկանշային աղյուսակ ==


=== Շաբաթական չարթ ===


== Ստեղծման պատմություն ==


== Ծանոթագրություններ ==
Աստերոիդների ցանկ (184801-184900)

Աստերոիդների ցանկ (184701-184800)  • Աստերոիդների ցանկ  • Աստերոիդների ցանկ (184901-185000)
 Աստերոիդների ցանկ (184701-184800)  • Աստերոիդների ցանկ  • Աստերոիդների ցանկ (184901-185000)
Շամրաևո

Շամրաևո (ուկրաիներեն՝ Шамраєве), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Շամրաևո գյուղում բնակվում էր 1 913 մարդ։ Բնակավայրը զբաղեցնում է 7 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (329801-329900)

Աստերոիդների ցանկ (329701-329800)  • Աստերոիդների ցանկ  • Աստերոիդների ցանկ (329901-330000)
 Աստերոիդների ցանկ (329701-329800)  • Աստերոիդների ցանկ  • Աստերոիդների ցանկ (329901-330000)
Աննա Դոլիձե

Աննա Դոլիձե (վրաց.՝ ანა დოლიძე, հոկտեմբերի 26, 1979(1979-10-26), Թբիլիսի, Վրացական ԽՍՀ, ԽՍՀՄ ), վրացի փաստաբան, Արևմտյան Օնտարիո համալսարանում միջազգային իրավունքի պրոֆեսոր և կառավարական պաշտոնյա։ Միջազգային իրավունքի հարցերով բանախոս  և մարդու իրավունքների մասին Կովկասում ու Կենտրոնական Եվրասիայում գրող։ 2016 թվականի հունիսի 27-ին նշանակվել է որպես Վրաստանի նախագահի գլխավոր իրավական խորհրդական


== Կարիերա ==
Ծնվել է Թբիլիսիում։ Դոլիձեն ավարտել է Թբիլիսիի պետական համալսարանը, որը իրավագետի մասնագիտությամբ 2002 թվականին գերազանցությամբ է ավարտել։ 2004 թվականին Դոլիձեն Լեյդենի համալսարանից ստացել է միջազգային իրավունքի մագիստրոսի աստիճան։ 2004 թվականից 2006 թվականը Դոլիձեն Վրաստանի առաջատար իրավապաշտպան կազմակերպության երիտասարդ իրավաբանների ասոցիացիայի նախագահն էր : Դոլիձեն նպատակաուղղված է իրավական բարեփոխումների, հանդես է եկել իշխանության թափանցիկության, հաշվետվողականությանը և քրեական արդարադատության համակարգի բարեփոխումներով։ Աննա Դոլիձեն եղել է հասարակական շարժման ղեկավարը, որով պահանջվում էր պատժել Սանդրո Գիրգվլիանիի մարդասպաններին.Նա ծառայել է Վրաստանի մի շարք կարևոր կազմակերպություններում, որոնցից են, օրինակ, Վրաստանի Մեդիա Խորհուրդը2012 թվականին Դոլիձեն ցուցմունք է տվել ԱՄՆ Կոնգրեսի առաջ։ 2013 թվականին Դոլիձեն ստացել է ԱԲ (դոկտոր իրավունքները) Քորնել իրավաբանական դպրոցից և Արևմտյան Օնտարիոյի համալսարանում նշանակվել էր իրավունքների պրոֆեսոր։ Դոլիձեն 2015 թվականի մայիսի 15-ին նշանակվել էր Վրաստանի պաշտպանության նախարարի տեղակալի պաշտոնին։ 2016 թվականի փետրվարին, նա առաջադրվել է Վրաստանի Գերագույն դատարանի պաշտոնին, փոխարինելով Լևան Մուրուսիձեին


== Հրապարակային ելույթներ ==
Դոլիձեն հաճախ է հայտնվում լրատվամիջոցների մեկնաբանություններում օրինականության խնդիրների, արդարադատության և մարդու իրավունքների ոլորտներում։ Դոլիձեն հայտնվել է Wall Street Journal-ում, «Վաշինգտոն փոստ»-ում և Վրաստանի և նախկին Խորհրդային Միության տասնյակ իրավաբանական պարբերականներում, հեռուստատեսության և ռադիոներում։ Նա հաճախ հանդես է գալիս ամբողջ աշխարհի գիտաժողովներում


== Ծանոթագրություններ ==


== Արտաքին հղումներ ==
Talk at the Asan Institute for Policy Studies about transitional justice
TV debate on reforms in Georgia
Talk Archived 2013-09-29 at the Wayback Machine. at the Heinrich Böll Stiftung on the politics of memory in Georgia
Կարապետ Բաբայան

Կարապետ Բաբայան (1839, Հանդամեջ-1920), հայ վաճառական։


== Կենսագրություն ==
Կարապետ Բաբայանը ծնվել է 1839 թվականին Գողթնի Հանդամեջ գյուղում։


== Աշխատանքային գործունեություն ==
Զբաղվել է մետաքսի արտադրությամբ։ 1849 թվականին Որդուարում բացել է մետաքսի արտադրության  գործարան, որը մեծ համբավ է ունեցել ամբողջ Անդրկովկասում։ Այդ գործարանի հիմքերի վրա 1930-ական թվականներին կազմակերպված մետաքսի գործարանը գործում է ցայսօր՝ այժմ Բաբաև վերաանվանակոչումով։
Կատարել է մի շարք բարեգործություններ և մեծ լումա ունի Գողթնում շերամապահության ու մետաքսագործության հիմնադրման գործում։


== Ծանոթագրություններ ==
Տատյանա Դոլմատովա

Տատյանա Վլադիմիրովնա Դոլմատովա, հայ և ռուս ֆուտբոլիստուհի, պաշտպան և հենակետային կիսապաշտպան, մինի ֆուտբոլի խաղացող։ Հայաստանի հավաքականի ֆուտբոլիստ։


== Կենսագրություն ==
Վոլգոգրադի սպորտի սան է։ Մանուկ հասակում 8 տարի զբաղվել է թաեքվոնդոյով, ավելի ուշ՝ ֆուտբոլով և մինի ֆուտբոլով «Ռոկադա» ակումբում։ Ֆուտբոլի առաջին մարզիչները Յու. Վ. Կուկանովն ու Կ. Վ. Կայգորոդովն են։
Մեծահասակների մակարդակով առաջին մի քանի տարիները հանդես է եկել մինի ֆուտբոլում՝ Վոլգոգրադի «Ռոկադայի» կազմում, ապա երկու մրցաշրջան անցկացրել է բարձրագույն լիգայի «Սնեժանա-Կոտելնիկի» ակումբում (Մոսկվա)։
2017 թվականի առաջին լիգայի արծաթե մեդալակիր։ 2018 թվականին իր ակումբի հետ նորամուտը նշել է բարձրագույն դիվիզիոնում, առաջին խաղն անցկացրել է 2018 թվականի ապրիլի 18-ին «Կուբանոչկի» դեմ։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Татьяна Долматова: «Люблю координировать действия команды на поле»
Բորգետո դ’Արոշա

Բորգետո դ’Արոշա (իտալերեն՝ Borghetto d'Arroscia), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 462 մարդ (2008)։ Բնակչության խտությունը՝ 18 մարդ/կմ²։ Տարածքը կազմում է 26 կմ²։ Փոստային ինդեքս՝ 18031։ Հեռախոսային կոդ՝ 0184։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 0183 31061
Էլեկտրոնային հասցեն՝ borghetto@uno.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.